sasicodes/solvari-1 huggingface dataset:
இப்பொழுது காண்க பீடு உடைந்ததே என்பதிலுள்ள பொருள் நுணுக்கத்தை மேலும் உடைந்தது என்பதோடு நில்லாமல் இறுதியில் ஏ சேர்த்து உடைந்ததே என்று கூறியிருப்பது உடைந்தே விட்டது என்ற உறுதிப் பாட்டையும் உடைந்தது உடைந்ததுதானே என்ற வருத்தத்தின் அழுத்தத்தையும் அறிவிப்பதை ஒர்க ஒருவரின் முகக் கவர்ச்சிக்கு நெற்றியின் அழகிய அமைப்புச் சிறந்ததொரு காரணம் என்னும் உடற்கூற்றியல்பு இக்குறளால் விளங்குகிறதன்றோ?
மயக்கத்தைப் போக்கும் திருநீறு விபூதி மாயை என்னும் பெண்ணின் மயக்குகிற நெற்றியில் இடப்பட்டதும் காணும் இளைஞர்களின் காமமயக்கத்தை மிகுதியாக்கிவிட்டது என்னும் பிரபுலிங்க லீலை நூற்கருத்து ஈண்டு ஒப்புநோக்கற்பாலது.
தெளிவுரை இந்தப் பெண்ணின் சாயாத கொங்கை களின் மேல் அணியப்பட்டுள்ள ஆடையானது மதம் பிடித்த யானையின் மத்தகப்பகுதியில் அணிந்துள்ள கட்படாம் போன்றுள்ளது.
பதவுரை மாதர் இந்தப் பெண்ணுடைய படாஅ முலைமேல் துகில்சாயாத கொங்கைகளின்மேல் அணிந் துள்ள மாராப்புத் துணியானது கடாஅ மதமுடைய களிற்றின்மேல்ஆண் யானையின் மேல் அணிந்துள்ள கட்படாம்கட்படாம் போன்றுள்ளது.
பரிமேலழகருரை இம்மாதர் படாமுலைகளின் மேலிட்ட துகில் அவை கொல்லாமற் காத்தலின் கொல்வ தாயமதக்களிற்றின் மேலிட்ட முகபடாத்தினை யொக்கும்.
விளக்கவுரை கடாம்மதம் களிறுஆண்யானை கட்படாம் யானை முகத்தில்கண்பகுதியில் அணியும் உடை படுதல் சாய்தல்படா சாயாத தளராத துகில் மெல்லிய பருத்தியாடை.
ஒர் அழகிய பெண்ணின் உருவத்தை வரையும் ஓவியப் புலவன் கொங்கைகளுக்கு என்ன தோற்றம் கொடுக் கிறானோ அதே தோற்றத்தைத்தான் புலவர்கள் இலக்கி யங்களில் சொற்களால் புனைகின்றனர்.
எனவே இது போன்ற இலக்கியப் பகுதிகளைக் கலைக்கண்கொண்டு கற்றலே நன்று காமக் கண்கொண்டு கற்கவேண்டா இதனை இதோடு நிறுத்திக்கொள்வோம்.
பதவுரை இன்சொலால் இன் சொல்லுடன் ஈத்துஈதலையும் செய்து அளிக்க வல்லாற்குமக்களைக் காக்கவல்ல மன்னனுக்கு இவ்வுலகுஇந்த உலகமானது தன் சொலால்தான் சொல்லுகிற சொல்லின்படியும் தான் கண்டனைத்துதான் கருதுகிறபடியும் இயங்கும்.
மணக்குடவர் உரை இனிய சொல்லோடே கொடுத்துத் தலையளி செய்யவல்ல அரசனுக்குத் தன்னேவ லாலே இவ்வுலகம் தான் கண்டாற்போலும் தன் வசத்தே கிடக்கும்.
பரிமேலழகர் உரை இனிய சொல்லுடனே ஈதலைச் செய்து அளிக்கவல்ல அரசனுக்கு இவ்வுலகந் தன் புகழோடு மேவித் தான் கருதிய வளவிற்றாம்.
இம் மூன்றும் ஒருங்கு அமையப்பெற்ற அரசன் சொல்படியே நினைத்தபடியே மக்கள் நடப்பர் என்பது குறட் கருத்து அங்ங்னமெனில் இதிலுள்ள மறை பொருள் இரகசியம் யாது?
பணம் பத்தும் செய்யும் பணம் பாதாளம் வரையும் பாயும் பணக்காரனைச் சுற்றிப் பத்துப்பேர் என்றும் இருப்பர் என்னும் பழமொழிகள் அறிவிப்பது என்ன?
பணம் படைத்த பலர் பணத்தை எலும்புத் துண்டாகப் போட்டு பாமரர் முதல் படித்தவர்வரை பணியவைத்து நீர் சொட்ட நாக்கைத் தொங்கவிட்டு வால் குழைக்கச் செய்கின்றனர் என்பதுதானே இப்பழமொழிகளின் உட்கிடை?
ஆனால் இந்தக் குறளில் குறிப்பிடப்பட்டுள்ள மன்னனிடத்தில் மக்களுக்கிருக்கும் ஈடுபாடு மகாகனம் பண மூட்டைக்கும் உயர்திருவாளர் எலும்புத் துண்டுக்கும் இடையே உள்ள ஈடுபாடு போன்ற தன்று.
இன்சொலால் அளித்தல் ஈத்து அளித்தல் இன்சொலால் ஈதல் இன்சொலால் ஈத்து அளித்தல் இவ்வாறெல்லாம் கொண்டுகூட்டிப் பொருள் கொள்க இந்த உயர்நிலை எல்லோர்க்கும் இயலுமா?
இனி அடுத்த தொடருக்குச் செல்வாம் தன் சொலால் தான் கண்டனைத்து இவ்வுலகு என் பதில் உலகு என்பதற்கு முன்னுள்ள இ இ உலகு இவ்வுலகு இந்த உலகம் என்னும் சுட்டு வள்ளுவர் நம் பக்கத்தில் இருந்து கொண்டு இந்த இருபதாம் நூற்றாண்டைச் .
அதாவது இந்த உலகம் ஒருவரையொருவர் மதிக்காமல் ஒருவர்க்கொருவர் கட்டுப்படாமல் ஒருவரோ டொருவர் பொறாமையுடன் போட்டியிட்டுப் போர் செய்து கொள்கின்ற இந்த உலகமுங்கூட இன்சொலால் ஈத்தளிக்க வல்லானுக்கு அடங்கிக் கட்டுப்படும் என்னும் நுண் பொருளை இந்த இ இவ்வுலகு என்ற ஒரு சுட்டெழுத்து அறிவிக்கவில்லையா?
அவர் சொல்லுக்கு அங்கே நிறைய மதிப்பு உண்டு அவர் சொல்லுக்கு அங்கே இரண்டாவது இல்லை அவர் சொன்னால் போதும் அவர் சொன்னால் சொன்னதுதான் அவர் ஒரு வார்த்தை சொன்னால் போதும் ஆகிய உலக வழக்குகள் இதே கருத்தை அறிவிப்பனவேயாம்.
ஒருவர் செய்யும் செயல்களைப் பிறரும் செய்தல் பின்பற்றுதல் ஆகும் இவற்றுள் நடுவண் கூறப்பட்டுள்ள குறிப்பு உணர்தல் என்பது இக்குறள்ளில் எதிரொலிக் கின்ற தன்றோ?
மக்களுக்குக் குறிப்புணர்தல் என்னும் மனப்போக்கு இயற்கையிலேயே அமைந்து கிடப்பதால் தான் அவர்களை அரசியல் கட்சித் தலைவர்களும் மதத் தலைவர்களும் வாணிக விளம்பரக்காரர்களும் ஆட்டிப் படைக்க முடிகிறது.
ஈவார்மேல் நிற்கும் புகழ் என வள்ளுவர் ஓரிடத்தில் கூறியுள்ளபடி இன் சொலால் ஈத்தளிக்க வல்லாரே இந்தப் பெருமிதக் குறிப்புணர்தலுக்கு இலக் கியமாவர்.
இதைத்தான் தான் கண்டனைத்து என்னும் தொடர் உணர்த்தி நிற்கிறது யான்கண்டனையர் என் இளையரும் என்னும் பிசிராந்தையாரின் புறநானூற்றுப் பகுதியையும் நோக்குக.
இன்னும் தான் கண்குறிப்புக் காட்டுகிறபடி நடப்பர் என்றும் கூறலாம் மற்றும் தான் எல்லா இடங்களுக்கும் சென்று நேரில் பார்வையிட்டால் எப்படி யிருக்குமோ அப்படியே தான் ஒரே இடத்தில் இருக்கும்போதும் எல்லாம் ஒழுங்காய் இயங்கும் என்றும் உரைக்கலாம்.
மேலும் காணுதல் என்பதற்குச் செய்தல் என்ற பொருளும் உண்மையின் தனக்கு எப்படி எப்படி இருக்கவேண்டுமோ அப்படி அப்படி எல்லாம் புதிதாய் ஓர் உலகத்தைச் செய்து அமைத்துக் கொண்டதுபோல் இவ்வுலகம் இருக்கும் என்றும் உரை கூறலாம்.
இன்னும் இப்படி எத்தனை நயங்கள் எத்தனை கற்பனைகள் அம்மம்மா பதவுரை இயல்பினான் இயல்பான ஒழுக்க முறை யுடன் இல் வாழ்க்கை வாழ்பவன் என்பான் குடும்ப வாழ்க்கை நடத்துபவன் என்று புகழ்ந்து பேசப்படுபவன் முயல்வாருள் எல்லாம் தலைவேறு நன்மை பெற முயல்ப வர்களுக்குள் எல்லாம் முதன்மையானவன் ஆவான் இயல்பினான் என்பதின் இறுதியிலுள்ள ஆன் மூன்றாம் வேற்றுமை உருபு.
பரிமேலழகர் உரை இல்வாழ்க்கையினின்று அதற்குரிய இயல்போடு கூடி வாழ்பவனென்று சொல்லப்படுவான் புலன்களை விட முயல்வா ரெல்லாருள்ளும் மிக்கவன்.
மற்ற வாழ்க்கையெல்லாம் வாழாது வாழ்கின்றேன் என ஒரு காரணம் பற்றி ஓரிடத்தில் மணிவாசகர் கூறியிருப்பது போல வாழாத வாழ்க்கையே போலும் வள்ளுவர் வாழ்க்கைத் துணைநலம் என்னும் பகுதியில் மனைவியை வாழ்க்கைத்துணை எனக் கூறு கிறார்.
இல்லறமென்னும் நல்லறத்தைப் புல்லறமாக்கிக் கொண்டவர்கள் எத்துணையோ பேர் கலியாணம் பண்ணியும் பிரமச்சாரி என்றபடி பேருக்குத் திருமணம் செய்து கொண்டு பேதுறுகின்ற பேதைப்பித்தர்கள் எத்துணையோ பேர் இவர்களெல்லாம் இல்வாழ்க்கை வாழ்பவராக மாட்டார்கள்.
இல்வாழ்க்கை வாழவேண்டிய இயல்பின்படி வாழ்பவரே வாழ்வாராவர் என்ற கருத்தையும் அடியொற்றித்தான் இயல்பினான் இல் வாழ்க்கை வாழ்பவன் என்றார் வள்ளுவப் பெருமானார்.
செயற்கையான போலித் தனமின்றி இயல்பான ஒழுங்கு முறையுடன் இல்வாழ்க்கை வாழ்பவன் வேறு துறைகளில் முயல்பவர்களுக்கெல்லாம் தலைமையானவன் ஆவான் என்பதே இக்குறட்கருத்து.
இக்குறளில் உள்ள முயல்வார் என்பதற்கு உலகியல் பொருளியல் துறையில் முயலுபவர் என்னும் கருத்தில் மணக்குடவரும் தவநெறியில் முயலுபவர் என்னும் கருத்தில் பரிமேலழகர் போன்றோரும் பொருள் கூறியுள்ளனர்.
உலகில் எந்த உயிர்ப்பொருளை எடுத்துக்கொண்டாலும் ஆணும் பெண்ணுமா யிருப்பதையும் இவ்விரண்டின் சேர்க்கையாலேயே தோற்றம் ஏற்படுவதையும் நாம் கண்டு வருகின்றோம்.
இவ் வாறு அமையாத வாழ்வெல்லாம் அரைக்கிணறு தாண்டும் அரைகுறை வாழ்வே மனைவி மக்களுடன் வாழ்ந்தறி யாதவன் பெரிய பணக்காரனாய் அல்லது பெரிய படிப்பாளியாய் அல்லது பெரிய துறவியாய் நூறாண்டு வாழ்ந் திருந்தாலும் அவனது வாழ்வு பதினெட்டு வயதுப் பையனது வாழ்வேயாகும்.
நல்ல பிள்ளை குட்டி பெற்ற நரைத்த தலைகளையே நாடுவர் மக்கள் அவர்களுக்குத்தான் மனித வாழ்வின் முழுப் பூட்டுத்திறப்பும் தெரியும்.
எனவேதான் இயல்பினால் இல் வாழ்க்கை வாழ்பவன் அங்ஙனம் வாழாது வேறு வழியில் வாழ முயலுகின்ற மற்றவர்க்கெல்லாம் தலைமை தாங்கு கிறான்.
இப்போது புரிந்திருக்குமே இக்குறளின் உட்கிடை பதவுரை ஆற்றின் ஒழுக்கிஒர் இல்லறத்தான் தன் மனைவி மக்கள் துறவிகள் முதலானோரையும் நல்ல வழியில் நடக்கச் செய்து அறன் இழுக்கா இல்வாழ்க்கை தானும் நல்லறத்திலிருந்து தவறாது நடத்துகின்ற இல் வாழ்க்கையானது நோற்பாரின் தவஞ்செய்வாரைக் காட் டிலும் நோன்மை உடைத்து தவவலிமை உடையதாகும் ஆற்றின் ஆறு நல்ல நெறி இழுக்குதல் தவறுதல் இழுக்காத தவறாத.
மணக்குடவர் உரை பிறரையும் நன்னெறியிலே ஒழுகப் பண்ணித் தானும் அறத்தின்பா லொழுகும் இல் வாழ்க்கை தவஞ்செய்வாரினும் வலியுடைத்து.
பரிமேலழகர் உரை தவஞ்செய்வாரையுந் தத்தம் நெறியின்க னொழுகப் பண்ணித் தானுந் தன்னறத்திற் றவறாத இல்வாழ்க்கை அத்தவஞ் செய்வார் நிலையினும் பொறையுடைத்து.
குறளில் ஒழுக்கி எனப் பிறவினையாகக் கூறியிருத்தலின் மனைவி மக்கள் முதலிய மற்றவரை நல்ல வழியில் நடக்கச் செய்து என்று பொருள் பண்ண வேண்டும்.
இல்லறத் துறவு என்றால் வேறு எதுவும் இல்லை பொழுது விடிந்து பொழுது போகும் வரையும் தம் மனைவி மக்களை மட்டுமே கட்டியழுது கொண்டு அவர்கட்கு வேண்டிய வற்றைமட்டுமே தேடி உழன்று கொண்டு கிடக்காமல் மற்ற மன்பதைக்கும் சமுதாயத்துக்கும் தொண்டாற்று தலே இல்லறத்துறவு.
தவஞ்செய்வார் தங்கருமம் செய்வார் என மற்றொரு குறளில் கூறியுள்ளபடி தாம் மட்டுமே தனியே அமர்ந்து முக்கு விழிகளை மூடிக்கொண்டு செய்யும் துறவுத் தவத்தைவிட மனைவி மக்களுடன் மக்கள் சமுதாயத்துக் கும் தொண்டாற்றும் இல்லறத்தவம் எவ்வளவோ சிறந்தது தானே இது குறித்தே இல்வாழ்க்கை நோற்பாரின் நோன்மை யுடைத்து என்றார் வள்ளுவர்.
ஆனால் எல்லோரையும் ஆற்றின் ஒழுக்கித் தானும் அறனிழுக்காது நடத்துகின்ற் இல்வாழ்க்கையே நோற்பாரின் நோன்மை யுடைத்து என்பதும் ஈண்டு நினைவிருக்க வேண்டும்.
எனவே இல்லறத் தவத்துக்குரிய இலக்கணம் அனைவர்க்கும் ஆகவேண்டிய உதவிகளைச் செய்து அவரவரையும் நல்ல வழியில் நடத்துதல் தானும் நல்ல வழியில் நடத்தல் என்னும் இரண்டும் உடைமை எனத் துணிக.
இதைத்தானே பிசிராந்தையார் என்னும் சங்கப் புலவர் செய்தார் அவர் தமது பண்பாட்டால் மனைவி மக்கள் தொழிலாளர் முதலிய எல்லோரையும் திருத் தினார் அரசனும் நல்லவன் ஊராரும் சான்றோர்கள் அதனால் அமைதியான நல்ல சூழ்நிலையில் நல்வாழ்வு வாழ்ந்தார் புலவர்.
இதனை தம் என்றுங் குன்றா இளமை பற்றி அவரே பாடிய தெளிவுரை உலகில் எது எதுவோ அறம் என்று சொல்லப்படினும் உண்மையில் அறம் என்று சொல்லப் படுதற்கு உரியது இல்வாழ்க்கைதான் அந்த இல்வாழ்க்கை யும் பிறனொருவன் பழிக்காதபடி இருந்தாலே சிறந்ததாம்.
பதவுரை அறன் எனப்பட்டதே இல்வாழ்க்கை அறம் அறம் என்று சிறப்பித்துச் சொல்லப்பட்டதெல்லாம் இல்வாழ்க்கைதான் அஃதும் அப்பேர்ப்பட்ட சிறப்புடைய இல்வாழ்க்கையும் பிறன் பழிப்பது இல்லாயின் பிறன் எவனும் பழிப்பதற்கு இடமில்லாதிருக்குமானால் தான் நன்றுநல்லதாகும் சிறந்ததாகும்.
அறன்அறம் மணக்குடவர் உரை அறனென்று சிறப்பித்துச் சொல்லப்பட்டது இல்வாழ்க்கையே அதுவும் நன்றாவது பிறனொருவனாற் பழிக்கப் படுவதொன்றை யுடைத்தல்ல வாயின்.
பரிமேலழகருரை இருவகை யறத்தினும் நூல்களான் அறனென்று சிறப்பித்துச் சொல்லப்பட்டது இல்வாழ்க் கையே ஏனைத் துறவறமோவெனின் அதுவும் பிறனாற் பழிக்கப்படுவதில்லையாயின் அவ்வில்வாழ்க்கையோடு ஒரு தன்மைத்தாக நன்று.
இன்னும் எத்துணையோ அறங்கள் முப்பத்திரண்டு அறங்கள் சொல்லப்படுவதுண்டு அவற்றுள் இல்லறமே சிறந்தது என்றெல்லாம் சொல்லுவ துண்டு.
அகராதி தொகுப்பவர்கள் அறம் என்பதற்கு நேரே இல்வாழ்க்கை எனவும் இல்வாழ்க்கை என்பதற்கு நேரே அறம் எனவுங்கூட எழுதிவைக்கலாம்.
அறன் எனப்பட்டதே என்பதின் இறுதியிலுள்ள துறவறத்தினின்று இல்லறத்தைப் பிரித்துக் காட்டும் பிரிநிலை ஏகாரம் ஆகும் எனப் பொருள் கொண்டு அஃது என்ற சொல்லுக்கு அந்தத் துறவறமும் எனப் பொருள் கூறியுள்ளார் பரிமேலழகர் ஏகாரத்தைத் தேற்ற ஏகாரமாகக் கொள்ளின் இந்தக் குழப்பத்துக்கு இடமில்லை.
இல்வாழ்க்கையே அறம் எனத் தேற்றப்படுத்திக் கூறிவிட்டதால் குடும்பத்தில் இருந்து கொண்டு எவ்வளவு கொடுமை வேண்டுமானாலும் செய்யலாமா?
இங்கே பழிப்பது என்னுஞ் சொல்லுக்கு பழித்தலுக்குரிய தாழ்ந்த குலத்து மனைவி எனப் பொருள் எழுதியுள்ள மணக்குடவருக்கு நமது கழிபேரிரக்கம் உரித்தாகுக தெளிவுரை மான்பிணை போன்ற மருண்ட பார்வையும் நாணமும் இயற்கையில் இருக்கும்போது இவளுக்கு அயலான அணிகலன்களை அணிந்தது ஏனோ?
பதவுரை பிணை ஏர்பெண்மானைப் போன்ற மட நோக்கும்மருண்ட பார்வையும் நானும் உண்டியாட்கு நாணமும் இயற்கையாய் உடிைய இந்தப் பெண்ணுக்கு ஏதில தந்து அணி எவனோ?அயலான அணிகலன்களைக் கொண்டு வந்து அணிந்திருப்பது எதற்கோ?
ஏதில்க அயல்ானவைஏது இலஏதும்எந்தத் தொடர்பும் இல்லாதவை தந்துகொண்டு வந்து தந்து பிண்ைபெண் மான் ஏர்தல்போலுதல்ஏர்போன்ற மடிம்மருட்சிமருண்ட தன்மை மான்போன்ற மட நோக்கு என்றால் மருண்டு மருண்டு பார்க்கும் நோக்குத்தானே மணக்குடவர் உரை பிணையை யொத்த மடப் பத்தினையுடைய நோக்கினையும் நாணினையும் உடைய வட்குப் பிறிது கொணர்ந்து அணிவது யாதினைக் கருதியோ?
பரிமேலழகர் உரை புறத்து மான் பிணை யொத்த மட நோக்கினையும் அகத்து நாணினையு முடையவளாய விவட்கு ஒற்றுமையுடைய இவ்வணிகளே யமைந்திருக்க வேற்றுமையுடைய அணிகளைப் படைத்தணிதல் என்ன பயனுடைத்து?
விரிவுரை இந்தக் குறளில் தலைமகளின் நலனைப் புனைந்துரைக்கும் தலைமகன் வாயிலாக வள்ளுவர் உலக மக்களைச் சாடுவதான குறிப்பின் வாடை வீசுகின்றது.
அகத்தில் நாணம் இல்லாத காளிகளுக்குஉள்ளத்தில் கூச் சம் இல்லாத பேய்பிசாசுபிடாரிகளுக்கு மடநோக்காவது மண்ணாங்கட்டியாவது எனவே உலக மக்களே இரவல் நகை கூடாது சொந்த நகையே போட்டுக் கொண்டிருக்க வேண்டும்.
ஒருவன் நகையில்லாத தன் மனைவிக்குப் போடுவதற்காக நகை வைத்திருக்கின்ற மற்றொருவனிடம் சென்று மான மின்றிதன் கையாலா காத்தனத்தைத் தானே வெளிப்படையாய் ஒத்துக்கொள் பவன் போல இரவல் கேட்கிறானே அந்த இரவல் நகையைக் குறிப்பிடவில்லை.
ஒருவன் தன் மனைவிக்கு நல்நோக்கும் நாணமுமாகிய நகைகளுக்குப் பதிலாக தன் சொந்தப் பணத்தில் தானே வாங்கிப்போட்டுள்ள சொந்த நகையைத்தான் இரவல் நகை என்று சொல்கிறேன் நான்.
இல்லை யில்லை மன்னிக்கவும் இவ்வாறு நான் சொல்ல வில்லை வள்ளுவர்தான் சொல்லியிருக்கிறார் அணி எவனோ ஏதில என்று இங்கே ஏதில என்றால் அயலானவை இரவலானவை என்று பொருளாம்.
ஏதிலான் என்றால் அயலான்ஏதில என்றால் அயலானவை எனவே மடநோக்ககும் நாணமுமே சொந்த நகைகள் தலைமகளுக்கு அவைகளே போதும் என்கிறான் தலைமகன்.
அல்லது இந்த நடிகையும் இதைத்தான் பயன்படுத்துகிறாள் என்று நடிகையின் படத்துடன் ஆடம்பரப் பொருளை அறிமுகப் படுத்தி அவள் மூலம் அப்பொருளுக்குப் பெருமை தேடுகின்ற வாணிக விளம்பரம் போல தலைமகளுக்கு அணிவதன் மூலம் இந்த நகைகளுக்கு அழகு தேடவேண்டும் என்ற அவாவா இது?
ஆடவர் நகை வாங்கிப் போடாவிட்டால் போடும்படி அவர்களை வற்புறுத்துகின்ற மங்கையர்க்கு நமது இரக்கம் உரித்தாகுக தெளிவுரை காது கசக்கும்படித் தாங்கள் சொல்லுங் குறைகளைப் பொறுத்துக்கொண்டு ஆவன புரியும் உயர்ந்த பண்பாடுடைய அரசனது ஆட்சியில்தான் மக்கள் தங்குவர்.
பதவுரை செவி கைப்ப கேட்கும் காது கசக்கும் படி சொல் பொறுக்கும் மக்கள் சொல்லும் குறைச் சொற்களைப் பொறுத்துக் கொள்ளக்கூடிய பண்புடை வேந்தன் உயர்ந்த பண்பாட்டினையுடைய மன்னனது கவிகைக்கீழ் குடைநிழலின் கீழே உலகு தங்கும்உலகம் தங்கி வாழும்.
மணக்குடவர் உரை தன் செவி வெறுக்கும்படியாகப் பிறர் செய்த குற்றங்களைக் கேட்டுவைத்தும் அதனைப் பொறுக்கவல்ல குணமுடைய வேந்தனது குடைக்கீழே உலகுதங்கும்.
பரிமேலழகர் உரை இடிக்குந் துணையாயினார் சொற்களைத் தன் செவி பொறாதாகவும் விளைவு நோக்கிப் பொறுக்கும் பண்புடைய அரசனது குடை நிழற்கண்ணே தங்கும் உலகம்.
செவியிற் சுவையுணரா என்னும் குறளை நோக்குக தம்மைப் புகழ்ந்து பேசுபவரை வீடுவரைக்கும் அழைத்துச் சென்று பாய் போட்டு அமரச் செய்து சிற் றுண்டியும் நல்கி விடிய விடிய விரிவாகத் தம் புகழைப் பேசச்சொல்லிக் கேட்டு மகிழ்வதென்றால் மக்களுக்கு விருப் பந்தான்.
இது ஒரு பெரிய வலுக்குறை பலவீனம் இங்கே பொறுத்துக் கொள்ளுதல் என்றால் குற்றத்தை உணர்ந்து திருந்துதல் என்பது பொருள் அது மட்டுமன்றுதன் குற்றத்தை யுணர்ந்து தான் திருந்தும் விதத்தில் அக்குற்றத்தை எடுத்துக்காட்டிய வருக்கு நன்றி செலுத்துதலும் ஆகும்.
கூர்ந்து கவனியுங்கள் தாங்கள் பிறர்மேல் எவ்வளவு குற்றம் வேண்டுமானா லும் சொல்லலாம் தங்கள்மேல் மட்டும் எவரும் எந்தக் குற்றமும் சொல்லக் கூடாது என்பதில் எளிய மக்களும் கண்டிப்பாய்க் கவனமாய்க் கண்ணுங் கருத்துமாய் இருக்கும் போது நாடாளும் மன்னன்மேல் குற்றம் சொல்லலாமா?
ஆரொடு நோகேன் ஆர்க்கு எடுத்து உரைப்பேன் ஆண்ட நீ அருளிலையானால் என இறைவனை நோக்கி மணிவாசகர் முறையிட்டுள்ள திருவாசகப் பகுதியினை ஈண்டு ஒத்திட்டு நோக்குக.
இந்தக் காலத்து அரசுகள் சில ஒறுக்கும் நோக்குடன் கொல்லும் குறிக்கோளுடன் அரசாங்கத்தைத் தாக்கிப் பேசுபவர் யார்தாக்கி எழுதுபவர் யார் என ஒற்றர்கள் ... மூலம் துருவித் தேடுகின்றன.
ஆனால் அக்காலத் திலோ குறையைப் போக்கி நலமுண்டாக்க வேண்டும் என்னும் நல்ல நோக்குடன் அரசர்கள் தாங்களே மாறு கோலம் புனைந்து மக்கள் என்ன குறைபாடு பேசிக்கொள்கின்றனர் என்று துருவித் தேடினர்.
பெருஞ் சித்திரன்ார் பெருந்தலைச் சாத்தனார் வெள்ளைக் குடி நாகனார் கோவூர்கிழார் ஒளவையார் முதலிய பழங்காலப் புலவர்கள் பாடியுள்ள புறநானூற்றுப் பாடல் களைப் புரட்டிப் பாருங்கள் நாக்கைப் பிடுங்கிக் கொண்டு சாகிற அளவுக்கு மன்னர்களை நேரில் தாக்கிப் பேசி யுள்ளனர்.
மக்கள் பேசாவிடினும் அவர் களுக்குப் பதிலாகச் சென்றிருக்கும் பாராளுமன்ற எதிர்க் கட்சி உறுப்பினர்கள் அரசாங்கத்தின் குற்றங் குறைகளைச் சுட்டிக்காட்டிக் காது கைக்கப் பேசுவார்கள்தாம்.
நல்லதொரு கட்சி நாட்டையாள அதற்கு உரங்கொடுக்க வலுவானதோர் எதிர்க்கட்சி வேண்டும் என்பது இதற்காகவே இவ்வாறு காது கைக்கப் பேசுபவரைப் பெற்றிருப்பது அரசாங்கம் திருந்தி மக்களுக்கு நன்மை புரிந்து நல்லபேர் எடுப்பதற்கு நல்லதொரு வாய்ப்பாகும்.
பண்புடைய வேந்தனது குளிர்ந்த ஆட்சி யென்னும் குடை நிழலை விட்டு உலகம் அப்படியிப்படிக் கூட அசையவே அசையாது அகலவே அகலாது என்பதை அறிவிக்கவே தங்கும் என்ற சொல்லைப் பெய்தார் ஆசிரியர்.
இதுவரையும் இந்தக் குறளைப் பற்றி இவ்வளவு விரிவாகப் பார்த்தோமே இப்பொழுது இவ்வளவையும் ஒரு வரியில் சுருக்கிச் சொல்லி முடித்துக் கொள்வோமா?
பொறுத்தார் பூமி யாள்வார் பதவுரை முறைசெய்து ஒழுங்கான முறையில் ஆட்சி புரிந்து காப்பாற்றும் மன்னவன் குடிமக்களைக் காப்பாற்றுகின்ற அரசன் மக்கட்கு இறை அம்மக்களுக்குக் கடவுள் ஆவான் என்று வைக்கப்படும் என்று உயர்த்தி வைத்து மதிக்கப் பெறுவான்.
மணக்குடவர் உரை குற்றஞ் செய்தாரை அதற்குச் செய்யும் முறைமை தப்பாமற் செய்து எல்லா வுயிரையுங் காத்தலைச் செய்கின்ற அரசன் மனிதர்க்கு நாயகனென்று எண்ணப்படுவான்.
பரிமேலழகருரை தான் முறைசெய்து பிறர் நலியாமற் காத்தலையுஞ் செய்யுமரசன் பிறப்பான் மகனே யாயினும் செயலான் மக்கட்குக் கடவுளென்று வேறு வைக்கப்படும்.
இந்தக் கடவுள் தத்துவத்தை ஆசிரியர் திருவள்ளுவர் வேறு எங்கேயும் சொல்லவில்லை இங்கே தான் குறிப்பிட் டிருக்கிறார் கடவுள் வாழ்த்து என்னும் பகுதியில் பல குறள்களில் கடவுளை வணங்கினவர் வாழ்வார்.
ஆகவே உண்மையில் மக்களுக்கு இறைவன் எனப்படுபவன் அந்த ஆண்டவன் கூட அல்லன் முறைசெய்து காப்பாற்றும் மன்னவன் தான் மக்களுக்கு இறைவன் என்றார் ஆசிரியர்.
இதனாலன்றோ திருவுடை மன்ன ரைக் காணின் திருமாலைக் கண்டேனே என்னும் என ஆழ்வார் திருவாய் மொழியில் அருளிச் செய்துள்ளார் கடவுள் தத்துவத்தை மன்னனிடத்தில் கண்டிருக்கிறார்.
கடவுளர்கள் தம் வேலைகளை மக்கள் தலைவரிடம் ஒப்படைத்து விட்டுக் கவலையின்றி இன்பமுடன் பொழுது போக்குவதாகக் கண்டியரசன் தெரிவித்திருக்கிறான் இலங்கையில் ஒருகால் வறுமை தலைவிரித்தாடியது.
சிதம்பரத்தில் ஒருகடவுன் சிவன் ஆடிப் பாடிக் களியாட்டத்தில் மூழ்கிக் கிடக்கிறார் திருவரங்கத்தில் ஒரு கடவுள் திருமால் காவிரி நடுவே இன்ப உறக்கத்தில் ஆழ்ந்து கிடக்கிறார்.
ஆசிரியர்கூட அரசனது மாட்சிமையைப் பற்றிச் சொல்லும் இந்தப் பகுதிக்கு இறை மாட்சி என்று பெயர் வைத்திருக்கும் நுணுக்கத்தில் மிளிரும் நயத்தினைக் காண்க.
இறைமாட்சி என்னும் இந்தப் பகுதிக்கு இறையைப் பற்றிச் சொல்லும் இந்தக் குறள் முடிந்த முடிபாகஉயர்ந்த உச்சி மணி விளக்காக மிளிர்வதைக் கண்டுபிடித்தே நான் இந்தக் குறளை இறுதிக் குறளாகஅதாவது பத்தாவது குறளாக அமைத்திருக் கிறேன்.
ஆனால் பழைய உரையாசிரியர்களுள் காலிங்கர் என்பவர் இதனை ஏழாவது குறளாகவும் பரிமேலழகர் எட்டாவதாகவும் மணக்குடவரும் பரிப்பெருமாளும் ஒன்பதாவதாகவும் பரிதியார் பத்தாவதாகவும் தத்தம் உரைகளில் அமைத்துள்ளனர்.
இனி இந்தக் குறளிலுள்ள சொல் நயங்களில் சிறிது திளைப்பாம் காப்பாற்றுபவன் எவனோ அவனே இறைவன் அல்லது மன்னவன் அதுபற்றியே மன்னனுக்குக் காவலன் புரவலன் காத்தல்புரத்தல் என்ற பெயர்களும் தமிழ் மொழியில் உண்டு இந்தக் கருத்தை அறிவிக்க வந்தவர்போல் காப்பாற்று மன்னவன் என்றார் ஆசிரியர்.
காப்பாற்றுபவன் என்றால் கடனுக்கு அழுபவ னல்லன் யார் யார்க்கு என்னென்ன தீர்ப்பு வழங்க வேண்டுமோ யார் யாரிடத்தில் எப்படி யெப்படி நடந்து கொள்ளவேண்டுமோ அந்தந்த முறைப்படி செங்கோலாட்சி செலுத்துபவன் என்பதை யறிவிக்கவே முறை செய்து காப்பாற்று மன்னவன் என்றார்.
மக்களுக்கும் மன்ன னுக்கும் உள்ள உறவு முறையின் இறுக்கத்தை மக்கட்கு இறை என்பதிலுள்ள நான்காம்வேற்றுமை உருபாகிய கு அறிவித்து நிற்கிறது என்பதை இலக்கணம் நன்கு கற்ற எல்லோரும் உணர்வர்.
முரட்டு நாத்திகரும் அல்லாதகுருட்டு ஆத்திகரும் அல்லாத நம் திருவள்ளுவர் மன்னனே மக்கட்கு இறை என்று ஏ இட்டு உறுதிப்படுத்திக் கூறி னால் எங்கே தமக்கும் நாத்திகப் பட்டம் வந்து விடுமோ என்று சூழ்ந்து அப்படி நான் கருதவில்லை மன்னன் உலகினரால் இறையென்று வைக்கப்படுவான் என உலகி னரின் தலைமேலே பழியைப் போட்டுத் தாம் பட்டுக் கொள்ளாமல் தப்பித்துக் கொள்ள முயல்பவரைப் போல இறை யென்று வைக்கப்படும் என மூன்றாந்தர முடிபில் கூறியுள்ள அழகுதான் என்னே ஆண்டவன் நிலையில் உள்ள அரசியல் தலைவர்களே நீங்கள் உலகத்தைக் காத்து ஆளப்போகின்றீர்களா?
பதவுரை வையத்துள் மண்ணுலகத்திலே வாழ் வாங்கு வாழ்பவன் இல்லறத்தில் இருந்து வாழவேண்டிய முறைப்படி வாழ்ந்து வருபவன் வான் உறையும் விண் ணுலகத்தில் அமர்ந்திருக்கின்ற தெய்வத்துள் வைக்கப்படும் தெய்வங்களுள் ஒருவனாக வைத்து மதிக்கப்பெறுவான்.
வையம் மண்ணுலகு வான் மேலுலகு மணக்குடவர் உரை இல்வாழ்க்கை வாழும்படியிலே வாழுமவன் உலகத்திலே தேவருள் ஒருவனாக மதிக்கப் படுவன்.
பரிமேலழகர் உரை இல்லறத்தோடு கூடி வாழுமியல் பினால் வையத்தின்கண் வாழ்பவன் வையத்தானே யெனி னும் வானின்கணுறையுங் தேவருள் ஒருவனாக வைத்து கன்கு மதிக்கப்படும்.
உலகில் ஒழுங்கான முறையில் நல் வாழ்வு நடத்திப் பின்னர் இறந்து போனவரைக் குறித்துச் சுட்டி அவர் செத்துத் தெய்வமாகப் போய் விட்டார் என்று மக்கள் பேசிக் கொள்வதை நான் பல முறை கேட்டிருக்கிறேன்.
ஆனால் தீய செயல்கள் செய்து இறந்துபோன கொடியவர்களை அவ்வாறு குறிப்பிட்டுச் சொல்வது வழக்கத்திலில்லை அவர்கள் அலகையாய் அலைவதாகச் சொல்வது தான் வழக்கம்.
ஆனால் நல்வாழ்வு வாழ்ந்து இறந்துபோன நல்லவரைக் குறிப்பிட்டுத் தான் சும்மா சொல்லக்கூடாது அவர் செத்துத் தெய்வ மாய்ப் போய்விட்டாரு அவர் எவ்வளவு பாடுபட்ட மனுழ்சன் தெரியுமா அவர் மட்டும் இப்பொழுது இருந் திருந்தால் இது இப்படியா நடந்திருக்கும்?
எனவே தெய்வநிலை யடைவதற்குரிய நேர்ப்பாதை வையத்துள் வாழ்வாங்கு வாழ்தல் போலும் தெய்வங்கள் எல்லாம் இப்படி மேல் வகுப்பு மாறி வந்தவைதாமோ?
இவையன்றி இன்னும் இக்குறளின் உண்மைக்கு ஒரு சான்று தருவேன் உலகில் நல்லவரோகெட்டவரோ எவர் இறந்தாலும் சிவலோக பதவி யடைந்தார் வைகுண்ட பதவி யடைந்தார் என்றுதானே கருமாதிப் பத்திரிகை யில் அச்சிடுகின்றோம்.
செத்துப்போன கெட்டவனையும் சமூகம் மதித்துத் தெய்வமாக ஏற்றுக்கொள்ளுகிறது எனில் வையத்துள் வாழ்வாங்கு வாழ்பவன் தெய்வத்துள் வைக்கப் படும் என்று வள்ளுவர் சொல்லியிருப்பதில் என்ன தவறு?
தெய்வங்கள் மண்ணுலகில் நம் நடுவே வெளிப்படை யாய்க் காணப்படாமையின் அவை விண்ணுலகில் எழுந்தருளி யிருக்கக் கூடும் என்ற மக்களின் எண்ணத்தை எதிரொலிப் பவர்போல் வானுறையும் தெய்வம் என்றார் வள்ளுவர்.
அவன் வானத்துக்குச் சென்ற பிறகுதான் தெய்வமாவான் என்பதில்லை வாழ்வாங்கு வாழுமவன் வையத்துள் இருக்கும்போதே கூட தெய்வமாக மதிக்கப் படுவான் என்ற குறிப்புப் பொருள் வையத்துள் ... ... வைக்கப்படும் என்பதிலிருந்து கிடைக்கின்றதல்லவா?
இல்லறத்தான் இப்படி யிப்படி நடந்து கொள்ள வேண்டும் என்று இத்தனை குறள்களில் கூறி வந்தாரேஇன்னும் எத்தனையோ குறள் களில் கூறப்போகிறாரே அப்படி யப்படி யெல்லாம் நடந்து கொள்வதுதான் வாழ்வாங்கு வாழ்தல் என்பது.
உண்டார்க ணல்ல தடுகறாக் காமம்போற் கண்டார் மகிழ்செய்த லின்று உண்டார்கண் அல்லது அடு நறா காமம்போல் கண்டார் மகிழ் செய்தல் இன்று பதவுரை அடு நறா அடப்பட்ட அதாவது செய்து உண்டாக்கப்பட்ட கள்ளானது உண்டார்கண் அல்லது அருந்தியவர்களிடத்தில்தான் மகிழ்ச்சியை உண்டாக்குமே தவிர காமம் போல் காமத்தைப் போல கண்டார் மகிழ் செய்தல் இன்று பார்த்தல் மட்டும் செய்தவரிடத்தும் மகிழ்ச்சியை உண்டாக்குவதில்லை.
பரிமேலழகர் உரை அடப்படு நறா தன்னை யுண்டார் மாட்டு மகிழ்ச்சியைச் செய்வதல்லது காமம்போலக் கண்டார் மாட்டு மகிழ்ச்சியைச் செய்தலுடைத் தன்று.
அதற்கு அதோ கூரைமேல் ஏறிக் கொள்ளி வைக்கிறானே அவன்தான் இருப்பவர்களுக்குள் நல்ல பிள்ளை என்று வீட்டுக்காரர் பதில் சொன்னாராம்.
இதே கதைதான் இந்தக் குறளில் கள்ளைக் காட்டிலும் காமம் சிறந்தது என்று சொல்லியிருப்பதும் ஒரு தலைமகளைக் கண்டு அவளது அழகுத் தோற்றத்தில் ஈடுபட்டுத் தன்னை மறந்து மகிழ்ச்சி கொள்கிற ஒரு தலைமகன் கூற்றாக வைத்து வள்ளுவர் வேடிக்கை செய்துள்ளார்.
காசு கொடுக்கவேண்டும் கலயத்தைக் கையில் எடுக்கவேண்டும் கடகட வென்று உள்ளே நெட்ட வேண்டும் அதன் பின்னர்தான் ஆட்ட பாட்டமெல்லாம் ஆனால் காமத்துக்கு அவ்வளவு வேண்டியதில்லை யன்றோ?
தெரிகிறது தெரிகிறது இந்தக் குறட் கருத்தை மறுப்பவரைப் பற்றிப் புரிகிறது புரிகிறது காமத்தைப் பற்றியாவது மனைவி மூலம் அறிந்திருப்பார் கள்ளைப் பற்றி வள்ளுவர்க்கு என்ன தெரியும்?
அதனால்தான் இப்ப எழுதிவிட்டார் என்று கள் கிடைக்காத காலத்திலேகிடைக்காத இடத்திலே கள்ளைக் கண்டல்ல கள்லை எண்ணி யெண்ணிச் சொக்குபவர் கூறும் மதிப்பு.ை காற்றில் மிதந்து வருகிறது இஃது என்ன சிக்கலாயிருக் கின்றதே மெய் வாய் கண் மூக்கு செவி என்னும் ஐம்பொறி களின் வாயிலாக மக்கள் உலகத்தோடு உலகப் பொருள் களோடு தொடர்பு கொள்கின்றனர்.
நாம் உலகப்பொருள் களுள் சிலவற்றை மெய்யின் தோலின் மூலம் தொட்டுச் சுவைக்கிறோம் சிலவற்றை வாயின் நாக்கின் மூலம் உண்டு சுவைக்கிறோம் சிலவற்றைக் கண்ணின் மூலம் கண்டு சுவைக்கிறோம் சிலவற்றை மூக்கின் மூலம் மோந்து சுவைக்கின்றோம் சிலவற்றைச் செவியின் மூலம் கேட்டுச் சுவைக்கிறோம்.
அது மட்டுமன்று வேறு எத்தனையோ வகை இன்பப் பொருள்கள் இருக்க இந்தக் குறளில் உணவுப்பொருளான கள்ளை எடுத்துக் கொண்டதின் காரணமும் விளங்கும்.
மேற்கூறிய ஐந்தனுள் கண்ணால் காணுவதன் மூலம் பொருள்களோடு தொடர்பு கொள்ளுதல் மிக எளிது எதையும் எளிய முயற்சியில் கண்டுணர்ந்து கொள்ள முடியும்.
இதனினும் மூக்கால் மோந்து உணர்வதற்கு இன்னும் மிகுதியான கவனமும் முயற்சியும் வேண்டும் பொருளினிடம் முன் னைய இரண்டினும் மிகவும் நெருங்கவேண்டும்.
இதனினும் மெய்யால் தோலறிவால் தொட்டு உணர்வதற்கு மேலும் மிகுதியான கவனமும் முயற்சியும் வேண்டும் முன்னைய மூன்றினும் பொருளை மிகமிக அணுகி உடல் தொடர்பு கொள்ளவேண்டும்.
மேற்கூறிய ஐந்து முயற்சிகளும் ஒருங்கே பெண்ணின்பத்தில் உள்ளன என்பதை கண்டு கேட்டு உண்டு உயிர்த்து உற்று அறியும் ஐம்புலனும் ஒண்டொடி கண்ணே உள என்னும் வேறொரு குறளில் வள்ளுவரே தெரிவித்துள்ளார்.
அதனினும் மிகுதி காமத்துக்கு அதனால்தான் காமத்துப்பாலில் காமத்தைப் புகழவந்த இடத்தில் கள்ளை அளவு கோலாக வைத்து அதனினும் சிறந்ததாகக் காமத்தைக் கூற நேர்ந்தது.
எனவே காமம் என்பது கண்டார் கண்ணும் மகிழ்செய்யும்கள்ளைப் போல உண்டார் கண்ணும் அதாவது உடலோடு தொடர்பு கொண்டார் கண்ணும் மகிழ்செய்யும்.
ஆகவே உண்டார்கண் மட்டும் தொடர்பு கொள்ளும் கள்ளைவிட கண்டார் கண்ணும் தொடர்பு கொள்ளும் காமம் உயர்ந்ததென அவன் புகழ்ந் துள்ளான்.
ஐந்து முயற்சிகளுள் எளிதான காணுதலைக் கொண்டே ஐந்து முயற்சிகளுள் அரிதான உண்ணுதலுக்கு மேலே போய்விட்ட அவன் ஏன் சொல்ல மாட்டான் உண்டார்கண் அல்லது அடு நறாக் காமம் போல் கண்டார் மகிழ்செய்த லின்று என்று ஐந்து பேரறிவும் கண்களே கொள்ள எனப் பெரிய புராணத்தில் சேக்கிழார்கூட மொழிந்துள்ளாரே.
ஆனால் அது பேரின் பத் துக்கு இக் குறளோ சிற்றின்பத்துக்கு இறைவனுக்குக் கல்வி வேண்டும் முதன்மையாக நாட்டு மக்களிடையும் அவன் கல்வியை வளர்க்கவேண்டும்.
வள்ளுவரின் கல்விக் கொள்கை பிற்காலப் பெரிய கல்வி வல்லுநர்களின் கொள்கைகளுக்கு ஒத்து வருகிறதா என்றுதான் பார்த்து விடுவோமே பதவுரை கற்பவைகற்கக்கூடியவற்றை கசடு அறக் கற்ககுற்றமறக் கற்கவேண்டும்.
பரிமேலழகர் உரை ஒருவன் கற்கப்படு நூல்களைப் பழுதறக் கற்க அங்ங்னங் கற்றால் அக்கல்விக்குத் தக அவை சொல்லுகின்ற நெறிக்கண்ணே நிற்க.
பல அறிஞர்கள் தங்கள் வாழ்க்கையில் வாழ்ந்து கண்ட முடிபுகளை எழுதி வைத்து விட்டுப் போயிருக்கின்றனர் அந்த வாழ்க்கை யனுபவக் குறிப்புகளின் தொகுப்பைத்தான் நாம் நூல் புத்தகம் என்கின்றோம்.
முதல் முதலில் அமெரிக்கா சென்று வந்தவன் இப்படியிப்படிப் போக வேண்டும் இப்படியிப்படி நடந்துகொள்ள வேண்டும் என்று தன் அனுபவத்தை எழுதிவைத்தான்.
பெற்றுள்ள சூழ்நிலைக்கு ஏற்பத் தன்னைப் பொருத்தி வாழக் கற்றுக்கொள்ளுதலேபயிற்சி பெறு தலே கல்வியாகும் என்பது இக்காலக் கல்விக்கொள் கையின் முற்ற முடிந்த துணிபாகும்.